Uznesenie Okresného súdu Prievidza sp. zn. 9P/29/2025 z 2. 10. 2025
Uznesenie Okresného súdu Prievidza z 2. októbra 2025, sp. zn. 9P/29/2025, ECLI:SK:OSPD:2025:3825203899.2
Súd: Okresný súd Prievidza
Spisová značka: 9P/29/2025
ECLI: ECLI:SK:OSPD:2025:3825203899.2
Dátum vydania: 2. 10. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 9P/29/2025 3825203899 02. 10. 2025 JUDr. Beata Gešvantnerová ECLI:SK:OSPD:2025:3825203899.2
Uznesenie Okresný súd Prievidza vo veci starostlivosti o maloletú: A. B. C. - D., nar. XX.XX.XXXX, dieťa rodičov: matka B. C., nar. XX.XX.XXXX, bytom E. F. F. G. XXX a otec H. D., nar. XX.XX.XXXX, v konaní o zverenie maloletej do osobnej starostlivosti matke, takto rozhodol: Konanie z a s t a v u j e. odôvodnenie: 1. Matka maloletej sa návrhom podaným na tunajšom súde dňa 11.08.2025 doplnení podaním doručeným súdu dňa 21.08.2025 domáha zverenia maloletej do svojej osobnej starostlivosti. 2. Podaním doručeným súdu dňa 01.10.2025 matka maloletej zobrala svoj návrh na začatie konania späť v celom rozsahu. 3. Podľa § 29 ods. 1 CMP, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 7. Podľa § 146 ods. 2 veta druhá SCP, na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 8. Dispozícia s návrhom patrí medzi základné procesné oprávnenia navrhovateľa. 9. Matka maloletej zobrala svoj návrh na začatie konania podaný súdu dňa 11.08.2025 doplnení podaním doručeným súdu dňa 21.08.2025 účinne späť v celom rozsahu. Nakoľko k späťvzatiu návrhu došlo skôr ako sa začalo predbežné prejednanie veci alebo pojednávanie, a nakoľko návrh doposiaľ nebol doručený otcovi maloletej na vyjadrenie, súd v súlade s citovanými ustanoveniami Civilného mimosporového poriadku a Civilného sporového poriadku späťvzatiu návrhu vyhovel a konanie zastavil. Na prípadný nesúhlas účastníkov konania na späťvzatie návrhu súd neprihliadal.
10. Podľa § 57 CMP, o povinnosti nahradiť trovy konania, ak nejde o trovy konania štátu, rozhoduje súd len na návrh. 11. O povinnosti nahradiť trovy konania súd nerozhodoval. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia v dvoch vyhotoveniach na súde, proti rozhodnutiu ktorého smeruje. (§357 písm. a) CSP) V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§363 CSP)

